નવી દિલ્હી- જીએસટી કાઉન્સીલની શુક્રવારે 23મી બઠક મળી હતી, તેમાં કેટલાક મહત્વના નિર્ણયા લેવાયા હતા. આ બેઠકમાં હોટલમાં જમવા પર જે ટેક્સ લાગતો હતો તેને ઘટાડી દેવામાં આવ્યો છે એટલા માટે હવે હોટલનું ટોટલ બીલ 5 થી 6 ટકા સસ્તું થઈ ગયું છે. કાઉન્સીલે તમામ હોટલોમાં જમવા પર 18ની જગ્યાએ 5 ટકા ટેક્સ લગાવવાનો નિર્ણય લીધો છે. આ નિર્ણયથી 1 કરોડ અથવા તેનાથી વધારે રેવન્યુ વાળી હોટલો ઈનપુટ ટેક્સ ક્રેડિટનો ફાયદો નહી લઈ શકે. જીએસટી કાઉન્સીલનું માનવું છે કે હોટલો ઈનપુટ ટેક્સ ક્રેડિટનો ફાયદો ગ્રાહકોને પાસ નહોતી કરી રહી. નાણાપ્રધાન અરૂણ જેટલીએ જણાવ્યું કે હોટલ માલિકો ગ્રાહકોને ઈનપુટ ટેક્સનો ફાયદો નહોતા આપતા એટલા માટે તેઓ આ પ્રકારનો લાભ ઉઠાવી ન શકે.